《砻岩寺》
宋代·孙觌

千松夹道直，一水抱村流。清绝小丛林，绕舍竹修修。

老僧惯见客，坏衲雪满头。野果折奇苞，畦蔬剪新柔。

漂零五管去，邂逅一笑留。诗成写君壁，纪此梦中游。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。